Vedtægter for den selvejende institution, Ida Holsts Skole.\nSkolens navn er ”Ida Holsts Skole”. Skolen er oprettet i år 1880.\nStk. 2. Skolens hjemsted er Svendborg kommune. Skolen driver virksomhed fra adressen Kyseborgstræde 5, 5700 Svendborg.\nStk. 3. Skolen er en selvejende uddannelsesinstitution, der i sit virke er uafhængig. Skolen har CVR- nr.: 50280918.\nSkolen tilbyder børnehaveklasse og undervisning fra 1. – 10. skoleår.\nSkolen er og skal være en mindre skole.\nSkolen skal skabe et miljø, hvor børnene trives og føler sig trygge.\nSkolen forudsætter et snævert og aktivt samarbejde mellem elever, lærere og forældre.\nSkolen lægger vægt på gensidig respekt, god tone og godt sprog mellem elever og lærere og mellem eleverne indbyrdes.\nSkolens undervisning skal være tidssvarende og alsidig med hovedvægten på fagene dansk, fremmedsprog og matematik. De kreative og musiske fag skal styrkes mest muligt.\nSkolen forventer en arbejdsindsats af både elever og lærere.\nSkolen skal i sin undervisning tage hensyn til den enkelte elevs evner og modenhed og søge at bringe særlige anlæg til udvikling.\nIda Holsts Skole ønsker at udvikle børnene til aktive og ansvarsbevidste mennesker, som med rod i den danske kulturarv og med åbenhed, forståelse og tolerance over for verden omkring os kan være med til at forme vor fremtid.\nSkolens leder har det fulde, selvstændige ansvar for skolens pædagogiske ledelse i overensstemmelse med de af undervisningsministeriet givne bestemmelser.\nSkolens leder foretager indstilling til bestyrelsen vedrørende ansættelse og afskedigelse af skolens lærere samt andet fast ansat personale. Lederen kan på egen hånd ansætte vikarer og andet midlertidigt ansat personale.\nMed alt fastansat personale oprettes overenskomstmæssige ansættelseskontrakter, i hvilke de ansatte også forpligter sig til at overholde skolens vedtægter.\nSkolens leder har tillige ansvaret for, at den daglige drift af skolen er forsvarlig og i overensstemmelse med gældende regler og vilkår.\nBestyrelsen består af 7 medlemmer, som vælges af og blandt forældremyndighedsindehaverne til elever på skolen. Valget skal følge valgreglerne i bekendtgørelsen om valg af tilsynsførende.\nDet er bestyrelsens ansvar, at forældrekredsen hvert år indkaldes til et møde herom, og det er ligedes bestyrelsens ansvar, at det alene er personer tilhørende forældrekredsen, der stemmer.\nBestyrelsesmedlemmernes funktionsperiode er 2 år. I lige år vælges 3 medlemmer og i ulige år 4 medlemmer. Der vælges to suppleanter for en periode på to år. Suppleanterne indtræder automatisk i bestyrelsen, hvis en eller flere bestyrelsesmedlemmer træder ud. Genvalg kan finde sted.\nBestyrelsesmedlemmer kan ikke afsættes i funktionsperioden. Bestyrelsesmedlemmerne skal ikke udtræde af bestyrelsen, hvis deres børn i valgperioden udskrives af skolen mod forældrenes ønske.\nSkolens ansatte kan ikke være medlem af bestyrelsen og kan kun deltage i valg af bestyrelsen, når disse samtidigt er medlem af forældrekredsen. Bestyrelsen kan beslutte, at skolens leder og skolens viceinspektør samt en repræsentant for de ansatte kan\ndeltage i bestyrelsens møder uden stemmeret. Ved behandling af enkeltsager, der vedrører personer i skolens ledelse eller enkelte\nansatte, kan bestyrelsen suspendere mødedeltagelsen for en, flere eller alle de pågældende.\nBestyrelsesmedlemmerne er ikke ved udøvelsen af bestyrelseshvervet undergivet beslutninger truffet af forældrekredsen, bortset fra de tilfælde, hvor der i nærværende vedtægt er tillagt generalforsamlingt kompetencer jfr. § 10 stk. 1 (vedtægtsændringer) og § 11, stk. 2 (nedlæggelse).\nBestyrelsen konstituerer sig selv med formand og næstformand valgt blandt bestyrelsens medlemmer. Næstformanden træder i formandens sted ved formandens forfald.\nBestyrelsesmedlemmerne skal være myndige og være registreret i CPR med bopæl i Danmark.\nBestyrelsesmedlemmer hæfter ikke personligt for skolens gæld, men kan blive ansvarlig efter dansk rets almindelige erstatningsregler.\nEt bestyrelsesmedlem udtræder af bestyrelsen øjeblikkeligt, hvis medlemmet ikke længere opfylder habilitetsbetingelserne , jfr. § 5, stk. 6 og 7 i lov om friskoler og private grundskoler m.v. og vedtægtsbekendtgørelsen (egne og nærbeslægtedes økonomiske interesser).\nFor bestyrelsen, lederen og andre ansatte ved skolen samt for skolens tilsynsførende gælder i øvrigt bestemmelserne i forvaltningslovens kapitel 2 om inhabilitet og kapitel 8 om tavshedspligt m.v.\nBestyrelsen er beslutningsdygtig, når mindst halvdelen af medlemmerne er mødt personligt frem. Bestyrelsen træffer beslutninger ved almindelig stemmeflerhed bortset fra de nedenfor i stk. 21 angivne beslutninger vedrørende fast ejendom. Der kan ikke stemmes ved fuldmagt eller ved brev. Ved stemmelighed er formandens – og i dennes fravær næstformandens – stemme udslagsgivende.\nBestyrelsen skal føre protokol over sine beslutninger. Ethvert bestyrelsesmedlem har ret til at få ført sin afvigende\nmening til protokols. Protokollen skal underskrives af de medlemmer, der har deltaget i mødet. Konstateret inhabilitet skal indføres i protokollen.\nBestyrelsen træffer beslutning om fastsættelse af skolepenge og størrelsen af forældrebetaling i skolefritidsordningen.\nBestyrelsen ansætter og afskediger skolens leder og skolens øvrige personale, jvf. stk 2.\nBestyrelsen træffer beslutning om ethvert spørgsmål om skolen, som bestyrelsen selv ønsker at træffe beslutning om jfr. dog § 3, stk. 2 (pædagogisk ansvar), § 10, stk. 1 (nedlæggelse)og § 11, stk.2 (vedtægtsændringer).\nBestyrelsen er ansvarlig for, at der hvert år udarbejdes et retvisende årsregnskab for skolen i overensstemmelse med gældende regler.\nBestyrelsen har ansvaret for, at årsregnskabet underkastes betryggende revision i overensstemmelse med gældende regler.\nBestyrelsen er ansvarlig for, at årsregnskabet udarbejdes, revideres og afsluttes senest 30. marts i året efter regnskabsåret, og at originalt underskrevet regnskab samt revisionsprotokoller sendes til Undervisningsministeriet inden udløb af den af ministeriet fastsatte frist. Alle\nbestyrelsesmedlemmer skal underskrive regnskabet og afgive erklæring på tro og love om, at de opfylder betingelserne for medlemskab.\nV. FORÆLDREKREDS, VALG AF TILSYNSFØRENDE M.V. OG GENERALFORSAMLING\nSkolen fører en liste over de personer, som har tilmeldt sig som hørende til forældrekredsen. Listen ændres kun efter begrundet – om nødvendigt tillige dokumenteret – skriftlig anmodning herom med efterfølgende behørig underretning til den eller de personer, der optages henholdsvis slettes på listen.\nBestyrelsen er ansvarlig for, at forældrekredsen indkaldes til møde, hvor forældrekredsen skal vælge en eller flere personer eller kommunalbestyrelsen til at føre tilsyn med elevernes standpunkt i dansk, regning/matematik og engelsk, og med at skolens samlede undervisningstilbud ud fra en helhedsvurdering står mål med, hvad der almindeligvis kræves i folkeskolen, samt med at undervisningssproget er dansk.\nBestyrelsen er tillige ansvarlig for, at der gives Undervisningsministeriet og kommunen underretning om, hvem der er valgt som tilsynsførende, at kommunen anmodes om at varetage tilsynet, hvis forældrekredsen ikke vælger tilsynsførende, og at forældrekredsen får underretning om den årlige tilsynserklæring.\nBestyrelsen er endvidere ansvarlig for, at forældrekredsen vælger den eller de tilsynsførende og fastsætter retningslinjer for forældrekredsens eget tilsyn med skolens almindelige virksomhed herunder med, at skolen giver en undervisning der står mål med, hvad der almindeligvis kræves i folkeskolen.\nOrdinær generalforsamling for forældrekredsen afholdes hvert år på skolen eller et andet sted i hjemstedskommunen inden udgangen af\napril måned. Generalforsamlingen indkaldes af bestyrelsen ved almindeligt brev, e-mail eller anden sikker forsendelsesmåde med\nmindst 14 dages varsel med angivelse af dagsorden. Indkaldelsen til ordinært generalforsamling skal mindst indeholde følgende\n3. Skolens leder aflægger beretning.\n4. Bestyrelsen forelægger det reviderede og godkendte årsregnskab\n5. Bestyrelsen forelægger det vedtagne budget, herunder\nskolepenge, til orientering.\n6. Valg af bestyrelsesmedlemmer, jfr. § 3, stk. 3 og 4.\n7. Valg af suppleanter, jfr. § 3, stk. 4.\nPå generalforsamlinger, hvor der vælges tilsynsførende jfr. § 6, stk. 1, suppleres dagsordenen med følgende punkter:\nForslag, som ønskes behandlet på den ordinære generalforsamling, skal være bestyrelsen i hænde senest den 1. marts. Forslag skal bekendtgøres for medlemmerne senest ved indkaldelsen af generalforsamlingen.\nAf indkaldelsen skal fremgå gældende regler for valg af bestyrelsesmedlemmer og tilsynsførende. Tilsynsreglerne skal ligeledes fremgå af indkaldelsen. For begge valg gælder, at det af indkaldelsen skal fremgå, at enhver forælder har ret til at foreslå kandidater på mødet.\nKun forældremyndighedsindehavere har stemmeret. Hver forældremyndighedsindehaver har én stemme.\nGeneralforsamlingen er beslutningsdygtig uden hensyn til antallet af fremmødte medlemmer. Generalforsamlingen træffer\nbeslutninger ved almindelig stemmeflerhed, bortset fra beslutning om nedlæggelse af skolen jfr. § 11, stk. 2.\nForældrekredsen kan tillade, at følgende personer uden for forældrekredsen kan være tilstede – uden stemmeret – ved generalforsamlingen: en dirigent, skolens revisor og skolens ansatte.\nSkolens ansatte samt kandidater til bestyrelsen og tilsynsførende kan ikke være dirigent på generalforsamlingen.\nVed valg af bestyrelsesmedlemmer, suppleanter og tilsynsførende kan hver forælder afgive stemme på det antal\nmedlemmer, der skal vælges til bestyrelsen, henholdsvis på et antal personer svarende dels til det besluttede højeste antal\nsuppleanter og dels det besluttede højeste antal tilsynsførende.\nGenvalg af bestyrelsesmedlemmer, suppleanter, og tilsynsførende kan finde sted.\nEkstraordinær generalforsamling afholdes, når bestyrelsen beslutter det. Ekstraordinær generalforsamling skal i øvrigt\nindkaldes af bestyrelsen, når mindst tre medlemmer af bestyrelsen eller en femtedel af medlemmerne af forældrekredsen skriftligt kræver det. Indkaldelsen sker som ved ordinær generalforsamling.\nGeneralforsamlingens kompetencer er anført i § 3, stk. 3,\n§ 6, § 7, § 10, stk. 1 og § 11, stk. 2.\nSkolens likvide midler skal anbringes i overensstemmelse med bestemmelserne i lov om friskoler og private grundskoler m.v.\nog må ikke anbringes på konti m.v., som andre end skolen har rådighed over.\nBestyrelsen kan træffe beslutning om, at skolelederen i et nærmere fastlagt omfang og under bestyrelsens ansvar bemyndiges\ntil at udføre overordnede ledelsesfunktioner, når dette er nødvendigt for at opnå en hensigtsmæssig daglig ledelse.\nBestyrelsen og generalforsamlingen træffer i fællesskab beslutning om vedtægtsændringer. I begge organer sker vedtagelse ved simpel\nstemmeflerhed uden hensyn til antallet af fremmødte medlemmer jfr. § 3, stk. 16, 1. pkt. og § 7, stk. 7.\nSkolens vedtægt samt fremtidige vedtægtsændringer skal godkendes af Undervisningsministeriet for så vidt angår\nbestemmelser om skolens styrelse og økonomiske forhold.\nI tilfælde, hvor bestyrelsen efter lovgivningen skal drage omsorg for likvidation af skolen, har bestyrelsen kompetence til at\ntræffe beslutning om skolens nedlæggelse. Beslutning træffes efter reglen i § 3, stk. 16, 1. pkt.\nOphører skolen med at drive skolevirksomhed efter formålsbestemmelsen er det bestyrelsens ansvar at træffe beslutning om skolens nedlæggelse. Bortset herfra og fra det foran i stk. 1 nævnte tilfælde træffer generalforsamlingen beslutning om\nskolens nedlæggelse. Til vedtagelse af forslag om nedlæggelse kræves, at et flertal på mindst 2/3 af de afgivne stemmer er for\nforslaget uden hensyn til antallet af fremmødte medlemmer.\nOphører skolen med at drive skolevirksomhed efter bestemmelserne i § 2, 1.pkt., skal den nedlægges.\nDet påhviler bestyrelsen at orientere forældrekredsen om beslutning om nedlæggelse og om grundlaget herfor. Orienteringen\nskal ske umiddelbart efter beslutningen om nedlæggelsen er truffet.\nDet påhviler bestyrelsen at give Undervisningsministeriet og de kommuner, hvor eleverne er hjemmehørende, meddelelse om\nDet påhviler bestyrelsen at orientere Undervisningsministeriet, hvis skolen standser sine betalinger,\nbegæres konkurs, eller der i øvrigt er fare for, at skolens virksomhed må indstilles.\nBestyrelsen har ansvaret for bevarelsen af skolens aktiver og for, at den økonomiske opgørelse i anledning af skolens\nnedlæggelse foretages efter gældende regler, samt at skolens nettoformue anvendes i overensstemmelse med vedtægten.\nDet påhviler bestyrelsen at fungere videre, indtil den økonomiske afvikling af skolens aktiver og passiver er tilendebragt efter gældende regler, herunder at skolens nettoformue anvendes i overensstemmelse med vedtægten.\nDisse vedtægter erstatter skolens tidligere vedtægter af 20. maj 1996. Vedtægterne er vedtaget på skolens generalforsamling d. 5. april 2006 og træder i kraft, når de er godkendt af undervisningsministeriet.\nNærværende vedtægter for den private, selvejende institution Ida Holsts Skole er godkendt af Undervisningsministeriet i skrivelse af d. 20. september 2006.\nGodkendelsen sker på vilkår, som angivet i ministeriets brev af 20. september 2006 – herunder følgende vilkår:\nForældremyndighedsindehavere kan ved valg af de 2 forældrerepræsentanter, som forældrene har ret til at vælge til bestyrelsen, og ved valg af den eller de tilsynsførende, give fuldmagt til den person, de deler forældremyndighed med, jf. vedtægtens §7, stk. 6.\nBestyrelsen er ansvarlig for, at det alene er personer, der tilhører forældrekredsen, der stemmer ved valg af de to forældrerepræsentanter, som forældrene har ret til at vælge til bestyrelsen, og ved valg af den eller de tilsynsførende.\nVedtægterne er offentliggjort pr. brev til forældrekredsen 27. marts 2007


Hospice Forum Danmark - ”Bestem i god tid, hvordan du vil dø”\n”Bestem i god tid, hvordan du vil dø”\nSådan udtaler hospiceleder, Dorit Simonsen til DR som reaktion på, at for mange patienter ikke når at få en plads på hospice før de dør.\nSidste år var der 97 patienter, som ikke nåede at få en plads på Hospice Djursland selv om de havde et ønske om og behov for det.\nEn af årsagerne til, at de mange patienter ikke nåede at komme på hospice, var ifølge hospiceleder på Hospice Djursland, Dorit Simonsen, at ansøgningen om en hospiceplads ganske enkelt er kommet for sent. Hun opfordrer derfor til, at lægen og de nærmeste pårørende i god tid tager en snak med patienten om, hvordan den sidste tid skal være.\n” Vi har brug for at forberede os, når vi skal tage stilling til vigtige ting i vores liv. Denne samtale kommer oftest meget sent i et menneskes liv, selvom de er alvorligt syge” siger Dorit Simonsen til DR.\nSamtidig understreger hun, at det naturligvis kan være en vanskelig samtale at have, men den er nødvendig og den skal finde sted tidligere end, det sker for de flestes vedkommende nu.\nDorit Simonsen kommer med følgende råd:\n” Når man får at vide, at man har en livstruende sygdom, vil det være naturligt, at man allerede der stille og roligt begynder at tænke over, hvad nu hvis det her ikke går, eller når det ikke går. Hvad er det så egentlig, jeg vil?”


Danmark | Lande | Gørlev Filmklub\nAnden film, klokken ca. 20.00:\nEfter maden ser vi den danske Oscar-vinder, Thomas Vinterbergs Druk.\nBestyrelsen synes ikke vi kunne komme uden om at vise den. Det er trods alt en af verdens fornemste filmpriser, den har vundet, selv om vi faktisk er ganske delte i vores vurderinger af filmen.\nFilmen skildrer en gruppe midtvejs-kriseramte, mandlige gymnasielærere, der kommer på den ide at afprøve en norsk psykiaters teori om, at mennesket for at agere optimalt bør være alkoholpåvirket. De begynder altså at drikke i hverdagen. Det er grundideen i filmen. Og mange, nok mest mænd, kan da sagtens genkende den tanke, at de ved bestemte lejligheder, hvor de har haft en lille skid på, også har været mere vellykkede i deres samvær med andre mennesker, fået omgivelserne til at le, charmeret damerne etc. Kort sagt, været en bedre udgave af sig selv! Thomas Vinterberg opfatter selv filmen ” som en hyldest til berusende livsudfoldelse”.\nEr I enige? Døm selv! Se eller gense den! Det er under alle omstændigheder en meget spændende og velspillet film.\nVelkommen tilbage i Gørlev Filmklub!\nVelkommen til en gratis forsmag på den ny 35. sæson 2021-22, som starter næste torsdag.\nVelkommen til den udskudte generalforsamling i den gamle, mærkelige corona-sæson 2020 -21. Formand og kasserer vil kort berette om hvordan det gik.\nVelkommen til en ny dansk komedie, der fik en uretfærdig modtagelse pga. lukkede biografer i fjor. Den handler om tre aldrende veninder, der alle har deres lig i lasten, og som tager på kokkekursus i Italien. For som den debuterende instruktør siger: ”Jeg vil huske publikum på, at det aldrig er for sent, ligegyldig hvor gammel man er. Inspirere dem til at kaste sig ud, hvor de ikke kan bunde. Og vigtigst af alt – aldrig glemme deres venskaber!”\nNår veninderne er Kirsten Lehfeldt, Kirsten Olesen og Stina Ekblad kan det ikke undgå at blive andet end inspirerende, livsklogt og sjovt!\nAftenens film er en stærk, dansk debut om et kontroversielt emne, og den viser samtidig, hvor langt vi er kommet de sidste 2o år i kønsdiskussionen. Filmen handler nemlig om et kønsskifte, og om hvordan ægteparret Helle og Thomas bliver til Helle og Agnete hver for sig. Det er en familiehistorie set gennem den 11-årige Emmas øjne. Farens hormonelle selvrealisering er en rystelse, der skaber nye brudflader og alliancer i familien. Emma føler, at hun mister faren, hvorimod den ældste datter i konfirmationsalderen oplever, at hun nu har fået en åndsfælde i kvindelige udtryksformer.\nDet er et gribende hverdagsdrama om, hvordan man skal tackle det, når spillets regler pludselig laves om. Og Mikkel Boe Følsgaard er fremragende i den svære rolle som Thomas/Agnethe.


Når tanker gør en syg - FLA : FLA\n25-01-2018 | 10:07 | af Lennart Adam\nMange traumer hos flygtninge viser sig først, når de er kommet til Tyskland. Flugt og adskillelse fra familien vejer især tungt hos børn og unge.\nI næsten ti år har ambulatoriet på Flensborgs Diako-sygehus tilbudt en særlig konsultation for unge flygtninge og flygtningebørn. Også før antallet af flygtninge steg i Tyskland og Europa i 2015.\nTilbuddet bliver taget godt imod.\n– Sidste år havde vi omkring 200 kontakter med 70 til 80 patienter, stort set alle uledsagede mindreårige flygtningebørn, fortæller Heinz-Georg Löffler, overlæge i Villa Paletti, dagcenter og ambulatorium for børne- og ungdomspsykiatrien og psykoterapien ved Diakonissenanstalt Flensburg. Villa Palettis støtteforening giver tilskud til dagklinikken og betaler jævnligt for behandlingsomkostninger, som ellers ikke ville blive dækket.\nI modsætning til psykiatrien lider de unge flygtninge i stigende grad af såkaldt posttraumatisk stress.\n– Børn og unge er belastede af oplevelser under deres flugt, hvor de ofte er meget udsatte og samtidig har færre mekanismer til at kompensere for dem. Derfor forsøger vi at være meget lydhøre, så visse situationer ikke gentages, forklarer lægen.\nHeinz-Georg Löffler (tv.) er overlæge i Villa Paletti, dagcenter og ambulatorium for børne- og ungdomspsykiatrien og psykoterapien ved Diakonissenanstalt Flensburg. Dr. med. Frank Helmig er cheflæge ved psykiatrisk afdeling og arbejder hver dag med psykisk syge flygtninge. (Foto: Sebastian Iwersen)\nDe personlige oplevelser af krig og vold udtrykker sig ved ængstelse, afsondrethed og isolation.\n– For de fleste børn var turen hertil lige så traumatisk som situationen i deres hjemland. Vi oplever igen og igen, at mange børn i krigszoner blev låst inde for at beskytte dem og ikke fik lov til at forlade huset, ofte i flere år. Allerede den oplevelse har været forfærdelig for dem, men oplevelserne under flugten har ofte været endnu mere forfærdelig, siger Heinz-Georg Löffler.\nMen det vil forbedre behandlingen af de unge patienter, hvis transportmulighederne bliver bedre, siger lægen.\n– Rammebetingelserne er vanskelige. Mange bor i flygtningelejre. Ofte bliver vore møder aflyst, fordi børn ikke er i stand til at komme herhen alene, kritiserer Heinz-Georg Löffler.\nHans kollega Dr. med. Frank Helmig, cheflæge ved psykiatrisk afdeling, arbejder også hver dag med psykisk syge flygtninge. Han ved, at der er mange flere mennesker, der har brug for hans hjælp.\n– Der er en tendens til, at flygtninge og indvandrere får for lidt psykiatrisk hjælp. Det problem havde vi allerede med første-, anden- og tredjegenerations-gæstearbejderne i Tyskland. Her skal vi sætte ind med mere oplysning, så vi kan undgå disse fejl, som er fortsat uafbrudt siden 50’erne og 60’erne, siger Frank Helmig.\nTusinder af flygtninge ankom i efteråret 2015 til banegården i Flensborg. Foto: Christian Charisius/dpa.\nPsykiske lidelser kan ikke udelukkende forklares med traumatiske oplevelser som krig og forfølgelse.\nSkizofreni er for eksempel en biologisk sygdom, der rammer omkring en procent af befolkningen.\n– Sygdomsudbruddene er normalt forårsaget af ukendte stresssituationer, både i Tyskland og for eksempel i Syrien, forklarer Frank Helmig.\nBehandlingen af sygdommen er imidlertid meget sværere for flygtninge, da der i mange lande ikke findes kendskab til psykiatriske lidelser. Desuden skal behandlerne kæmpe med sproglige og kulturelle barrierer. Skizofrene patienter lider normalt af paranoia og tror, at man vil dem noget ondt, siger lægen, derfor er de tilbageholdende med at gå i behandling eller tage medicin.\nHeller ikke de traumatiske sygdomme er kendte i hjemlandet. De kan skyldes ekstra belastninger, som for eksempel risikoen for udvisning eller adskillelse fra familiemedlemmer.\n– Det sidstnævnte oplever mange af vores patienter i stigende grad ved den danske grænse. Da der her gennemføres regelmæssige kontroller, opstår der altid separationssituationer, hvor børnene er kommet over grænsen, mens moderen i den næste bil ikke kommer med, fortæller Frank Helmig. Mange af disse mennesker dukker senere op i Diakos ambulatorium.\nI næsten ti år har ambulatoriet på Flensborgs Diako-sygehus tilbudt en særlig konsultation for unge flygtninge og flygtningebørn. Også før antallet af flygtninge steg i Tyskland og Europa i 2015.Fachhochschule. (Foto: Martina Metzger)\nFor lægerne er behandlingen af patienterne heller ikke lige let.\n– Som hos vores andre patienter er der blandt flygtningene både ofre og gerningsmænd i behandling hos os. Lige som vi kan komme ud for at behandle en tysker, der har mishandlet familiemedlemmer, er der også blandt flygtningene personer, der har udøvet tortur. Det gør en terapi meget kompleks. For at kunne forstå patienternes kulturelle baggrund i disse tilfælde kan det næsten være nødvendigt med en grad i historie og geografi. Problemet komplicerer ofte behandlingen, siger Frank Helmig.


På kollegiet har vi en række traditionelle fester og arrangementer, der gentages hvert år. Dertil kommer selvfølgelig alt det spontane.\nNye Alumners Fest - NAF\nI marts/april måned arrangerer alle de nye alumner et kæmpe brag af en udsmyknings- og udklædningsfest, der minder om en form for totalteater. For eksempel var deltagerne et år ude at rejse, hvor de blev "vaccineret", fik mad i et kæmpestort papfly, der "styrtede ned" og landede i et arabisk land.\nGamle Alumners Fest - GAF\nGAF'en er årets første fest, og her inviteres alle nuværende og gamle alumner. Det er en rigtig hyggelig aften med masser af gode historier og ofte taler fra bestyrelsesformanden, nuværende alumner og hvis man er heldig, er der også et par gamle alumner, der kan fortælle om kollegietiden under 2. verdenskrig eller dengang de i et syretrip i 70'erne malede 3. sal.\nI slutningen af januar plejer de skiglade at arrangere en skitur og flytte festerne og hverdagen ned til en uge i Frankrig, Italien, Østrig, eller hvorend sneen er dyb og øllene mange.\nI februar klæder alumnerne sig ud i mærkelige og kreative kostumer, og giver den gas til den lyse morgen.\nNår blomsterne begynder at spirre, bliver klaveret støvet af og kreative sjæle optræder med at fra skønsang og klaverspil til digtoplæsning og gahkede indslag.\nTo gange om året afholdes der generalforsamling for kollegiets beboere - i marts og september. Generalforsamling oser af timelange taler og vedtagelse af ligegyldige paragraffer. Det er ikke tilfældet på GAHK! Her har generalforsamling mere karakter af et revylignende arrangement med god underholdning og garanti for masser af gratis øl. Absolut et must at deltage i som alumne.\nStore Bededag og tovtrækning på Kastellet\nAftenen før St. Bededag mødes vi med arvefjenderne fra Nordisk Kollegium til tovtrækning på Kastellet. Efter vi har nedlagt NOKO'erne, spiser vi hveder sammen på deres eller vores kollegium, hvilket gerne udarter sig til en - større eller mindre - fest.\nOmkring den 16. maj, som er Hr. Hagemanns fødselsdag, river alle alumnerne en hverdag ud af kalenderen og holder fri fra eksamenslæsning til fordel for en dag ud i det blå. Alle alumner vækkes med Gammel Dansk på sengen, og dagen byder blandt andet på besøg på Hagemanns gravsted og senere picnic.\nGAHK er ens familie på godt og ondt og glemmer (stort set) aldrig en alumnes fødselsdag. Flagmesteren, der bor på det midterste værelse på 1. sal, hejser flaget på alle alumners fødselsdage, og fylgjen og/eller væsenet står som oftest for at arrangere morgenmad på sengen, i spisesalen til alles glæde eller lave kage om aftenen.\nI slutningen af juni afholdes midsommerfesten med velkomstdrinks og grillmad på terrassen, og derefter er der almindelig fest til den lyse morgen.\nEn del af kollegiets selvstyre består i, at alumnerne bidrager til bygningens vedligeholdelse. Cirka fire gange om året bliver der arrangeret aktivitetsweekend, hvor alumnerne trækker i arbejdstøjet for at male, slibe og udføre andre overkommelige opgaver. Nogle alumner sørger for ekstra god mad, og ofte er aktivitetsweekenderne faktisk ganske hyggelige.\nI begyndelsen af september holdes fest kun for kollegiets beboere, hvor der rigtig kan hygges og snakkes efter en lang sommer, hvor mange alumner har været ude at rejse, ligesom der ofte er flyttet flere nye alumner ind i sommerens løb.\nI november er det så tid til gallafest, der er opkaldt efter G. A. Hagemanns hustru Mathilde Hagemann. Her møder pigerne op i fine kjoler, fyrene i smoking, og der serveres gallamiddag og danses Les Lanciers. Til denne fest er bestyrelsen altid indbudt, ligesom der dukker mange gamle alumner op\nJulehygge og Lucia-optog\nDe fleste alumner er hårdt hængt op af eksamener, julefrokoster og familiekomsammener i december. Men med ekstra kollegiehygge og julestemning kommer alle alumner godt igennem måneden. Pigerne og drengene skiftes til at lave julekalender til hinanden samt til at vække hinanden med Lucia-optog om morgenen den 13. december.\nI december afholdes der naturligvis også julefrokost. Konceptet plejer at være helt traditionel julefrokost, hvor der er kræset for gode, gamle, danske retter, og der bliver tid til at finde juletræet frem samt en omgang "Nu det jul igen" rundt i hele bygningen.\nÅret afsluttes med en storslået nytårsfest, hvor alumnerne og deres venner indbydes til middag. En fast tradition er, at alle skal lære at synge den russiske nationalsang, og efter middagen synger vi den for vore genboer på den russiske ambassade, der gerne disker op med vodka og skåler med os. Efter midnat kan man se fyrværkeri fra læsesalen med fantastisk syn ud over København.


Køb LEGO Wear - Trøje, Friends, Tanisha 806, Hindbærrød - Lekmer.dk – Køb børneprodukter online - Lekmer.dk\n> Trøje, Friends, Tanisha 806, Hindbærrød\nLEGO Wear Trøje, Friends, Tanisha 806, Hindbærrød\nHindbærrød trøje med LEGO Friends print fra LEGO Wear. Langærmet top med rund hals. Fremstillet af et dejligt blødt bomuldsmateriale.\nhttps://lekmer.dk/trøje-friends-tanisha-806-hindbærrød/p/44716 44716 Trøje, Friends, Tanisha 806, Hindbærrød https://lekmer.dk/images/148183/nostotracking.jpg 0 0 DKK OutOfStock LEGO Wear Clothing/Jumpers and knitwear/Cardigans Hindbærrød trøje med LEGO Friends print fra LEGO Wear. Langærmet top med rund hals. Fremstillet af et dejligt blødt bomuldsmateriale.


Havne » Landstrøm på vej til DFDS-færger\nLandstrøm på vej til DFDS-færger\nOslo-færgerne kan tappe strøm fra DFDS-terminalen i København i sensommeren. Foto: DFDS\nTirsdag 15. juni 2021 kl: 08:57\nEntreprenørarbejdet med at anlægge landstrømsanlæg ved DFDS-terminalen i København er i fuld gang. Satsningen er et samarbejde mellem Copenhagen Malmö Port (CMP) og DFDS og anlægget forventes at være operationelt i sensommeren 2021.\nDer bliver mindre forurening og klimabelastning fra DFDS-færgerne Crown Seaways og Pearl Seaways i København, når svenske Actemium som entreprenør og COWI som teknisk rådgiver har det nye anlæg på plads.\n“Vi har siden 2019 brugt landstrøm på vores skibe i Oslo havn og ser frem til også at kunne nedbringe mængden af luftforurenende stoffer og partikler når skibene ligger ved DFDS’ terminal i Københavns havn. Vi ved fra Oslo, at det har en særdeles positiv påvirkning for miljøet i og omkring havnen og i særdeleshed for de beboere, der bor tæt på vores terminaler”, siger Torben Carlsen, CEO hos DFDS.\nIfølge COWI’s rapport fra marts 2019 "Analyse af alternative energikilder til krydstogtskibe", anslås det, at tilslutningen af landstrøm til DFDS-færgerne vil give en årlig reduktion af emissionerne på ca. 912 tons kuldioxid, 18 tons NOx og 0,4 tons partikler. Samlet set svarer det en reduktion på 1,6 pct. af biltrafikken i København med hensyn til NOx, skriver DFDS i en pressemeddelelse.\nLandstrømsanlægget ved DFDS-kajerne er det første landstrømsanlæg i København og hilses velkommen af CMP´s direktør:\n“Lang tids planlægning, projektering og udbud bærer frugt, når landstrømsanlægget tages i drift i slutningen af sommeren. Landstrømsinitiativet er af stor betydning for os og en vigtig milepæl i vores arbejde med at bidrage til FN’s globale holdbarhedsmål. At virkeliggøre dette i tæt samarbejde med DFDS føles rigtigt godt og vi glæder os til at færgerne allerede i sommer kan tilsluttes landstrøm, når de ligger ved kaj i København,” siger Barbara Scheel Agersnap, CEO i Copenhagen Malmö Port.


Planter under angreb udvikler universelt 'skrig' til at advare andre\nGyldenris ser ud til at udvikle et universelt 'sprog' for bedre at advare andre planter. (Foto: Shutterstock).\nNår en plante bliver beskadiget udløser det en reaktion, der kan minde lidt om et dyrs nervesystem, og hvor planten blandt andet frigiver en lugt.\nNu viser en ny undersøgelse, at der sandsynligvis er tale om et 'advarselsskrig', skriver Science Alert.\nLÆS OGSÅ: Se planternes usynlige forsvar blive gjort synligt med fluorescerende lys\nLÆS OGSÅ: Nej, planter er ikke som mennesker\nDu kan læse mere om planternes 'nervesystem' og se de fascinerende videoer i artiklen Se planternes usynlige forsvar blive gjort synligt med fluorescerende lys.\nHvis du vil læse mere om forskernes forsøg, kan du gøre det her.\nLÆS OGSÅ: Flere planter i byerne kan redde arter, nedkøle og gøre os glade\nLÆS OGSÅ: Kødædende plantes forsvar blev til angrebsvåben


Dyrlægegruppen Frijsenborg » Skal have din hund eller kat med på rejse ?\nSkal have din hund eller kat med på rejse ?\nSkal du på ferie, og have dit kæledyr med?\nDe fleste lande i norden, og Europa, er meget dyre-venlige, og der vil være mulighed for at have dem med rundt rigtig mange steder.\nFor at forlade danmark, og rejse ind i et andet land, er der nogle krav og regler der skal være opfyldt.\nLangt de fleste lande i EU kræver at dyret er rabiesvaccineret, og har et særligt EU-dyrepas. Dette skal laves minimum 3 uger (21 dage) inden afrejse, ellers er det ikke gyldigt.\nDer er enkelte lande i EU der kræver yderligere behandling, og kan have andre regler, herunder kan nævnes blandt andet Norge, samt England. For at være sikker på reglerne for netop det land i påtænker at besøge, kan du tjekke på fødevarestyrelsens hjemmeside kortlink.dk/foedevarestyrelsen/u6tq\nDesuden anbefales en god forebyggende loppe- og flåt behandling af din hund, men det er ikke lovpligtigt. Der findes produkter som virker afskrækkende på sandfluer og myg, som især kan være generende for hunden, og findes i nogle af landende i Syd Europa.\nBesøger man et land med stor forekomst af hjerte- lungeorm, kan det være en fordel at få tjekket hunden for dette lidt tid efter hjemkomst. Spørg din dyrlæge til råds omkring hvad de anbefaler.\nSørg for at holde pauser undervejs, så hunden får en ”strække ben pause”, og mulighed for at drikke og spise under rejsen.\nDer findes kosttilskud til dyrene, der kan hjælpe mod køresyge, stress og ”ferie mave”, og som kan hjælpe dem i uvante situationer.\nTager i ned sydpå mod varmere himmelstrøg, så husk især at følge rådene omkring nedkøling i sommervarmen!\nPak eventuelt en lille førstehjælpskasse dyret, med lidt forbindingsmateriale, en flåtfjerner, sterilt saltvand til at rense sår, en ampul med sterilt saltvand til at skylle øjnene, noget mildt ørerens særlig beregnet til dyr, noget stoppende mod diarre, og hvad i ellers lige kan komme i tanke om.


Det komfortable Sky Hostel glæder gæster med en værdiboks og et filmlokale.\nGæsterne kan finde The Museum of Modern Art inden for 2,6 km og Hudson River Museum inden for 21 km af ejendommen. Gæsterne vil finde sushi Matsu Sushi inden for en 5 minutters gåtur.\nSky Hostel omfatter 61 værelser udstyret med aircondition, tv og radio. Værelserne er udstyret med queensize-senge, dobbeltsenge og to senge.\nVandrehjemmet ligger inden for 5 minutters gang fra busstoppestedet E 79 St & Traverse Rd og 250 meter fra undergrundsstationen 81st Street – Museum of Natural History IND Eighth Avenue Line.\nGæster på Sky Hostel kan drage fordel af concierge-service og strygefaciliteter.


Curistes i Vals-les-Bains til Bedste Pris-garanti | Agoda.com\n-, Vals-les-Bains, Vals-les-Bains, Frankrig - Se på kort\nMere om Curistes\nNår du besøger Vals-les-Bains, så vil du rigtigt føle dig hjemme på Curistes, der tilbyder kvalitetsovernatning og fantastisk service. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nCuristes tilbyder også mange faciliteter der vil berige dit ophold i Vals-les-Bains. Gæsterne på dette hotel har glæde af gratis trådløst internet på alle værelser, trådløst internet i fællesområder, parkering, kæledyr tilladt på stedet.\nAlle hotellets værelser er indrettede med betænksomme bekvemmeligheder som garanti for uforlignelig komfort. Uanset om du er fitnessentusiast eller blot ønsker at slappe af efter en lang dag, har du mulighed for at nyde fritidsfaciliteter i topklasse, som udendørs pool, have. Uanset hvilket formål din rejse har, så er Curistes et fremragende valg, når du er i Vals-les-Bains.


Sneglehegn bauhaus – Cykelhjelm med led lys\nKøb SNEGLEHEGN M – SWISSINNO online hos BAUHAUS. Vi har altid den rigtige pris. Sneglehegn m – Swissinno Sneglehegn anvendes til permanent . Sammenlign priser og læs anmeldelser af sneglehegn Havetilbehør. Sneglehegn kan købes i de fleste havecentre og plantecentre. Større byggemarkeder som Bauhaus, XL Byg, Stark osv.\nDer skal laves sneglehegn og ja, det skal vær. Andre forumemner med Lav selv sneglehegn? Meget bedre priser end i Bauhaus. Sneglehegn fra Land sikrer dine højbede mod de frygtede dræbersnegle, som fås i materialerne galvaniseret jern og råjern, der ruster rust.\nNu har jeg heldigvis ikke brug for sneglehegn, her indbefatter jeg kun Dræbersnegl, de andre snegle dør omgående når jeg drysser det blå . Jeg har ikke set dem i dk, men har nu heller ikke kigget i fx bauhaus og andre store . Sneglehegn – altaner, bøjlestativer, gelænder, glasværn, maskine udlejning, messing, sme smede,. Det eneste krav er at den der henter sneglehegnet selv tager det ned. Sneglehegn M – Swissinno www. Sneglehegn m – Swissinno Sneglehegn anvendes til permanent blokering af .


MG TF T1648 – Havbakken 1\nwith a bit engineering, some persuasion – and a lot of lot of patience!\nEn mangeårig drøm går i opfyldelse. Interessen har været der i mange år, men – tør man nu gå i gang – hvordan gør man – hvor mange penge skal man sætte i det – hvem kan man spørge – hvad siger konen – ja, spørgsmålene er mange, men endelig er beslutningen taget – via internet-auktionsstedet “ebay” fandt vi denne MG TF årgang 1954 i San Fransisco, Californien, USA. Med bankende hjerte blev der afgivet et bud – og det bankede ikke mindre kraftigt, da auktionen sluttede, og vi havde “vundet”. AARRGGHHH – hvad gør vi nu? – Ja, vi kunne jo sende en e-mail til sælger og spørge ham – og ca. et halvt minut efter at vi havde trykket “send” – ringede telefonen. Det var Patrick Dore fra San Fransisco, og han syntes, det var alle tiders, at vi ville købe bilen, som han i de seneste måneder havde kørt rundt i San Fransisco’s gader i. Vi fik vore spørgsmål besvaret, og mandag morgen blev banken kontaktet og betalingen blev formidlet. Mr. Dore havde i mellemtiden fået et godt tilbud på fragten til Århus, og alt kørte på skinner.\nNoget skal selvfølgelig gå galt – så heldig kan man heller ikke være – så da ankomstdatoen nærmede sig og Patrick mailede os for at spørge om vi havde hørt fra rederiet – ja, da var der ikke sket en s… Nå, – så fik vi at vide, at den var forsinket – der ville gå yderligere en måned – lang historie kort – efter en del skriven frem og tilbage og skift mellem håb og bange anelser fik vi endelig datoen: Ankomst til Århus havn tirsdag den 11. januar – og vi kunne afhente vidunderet hos en vognmand i Brabrand fredag den 14.\nVi fandt vognmandsforretningen uden problemer, og blev vist ned til en stor hal, hvor bilen stod. Spændingen blev udløst, og de to herrer gik straks i gang med besigtigelsen. Bilen lever umiddelbart op til det, vi var blevet lovet via internettet, – det er jo lidt spændende, når man køber en sådan ting udelukkende på basis af fotografier og en telefonsamtale…..\nVel hjemme på Havbakken – jah, vi ta’r lige et ekstra kik, det ku’ jo være, der var noget, vi havde overset…..\nOg sandelig, om ikke de fik den startet og kørte en tur i skoven, inden det fik ende….\nVelkommen til Havbakken – nu ved Erik, hvad han skal lave i mange, mange timer fremover, det bliver et spændende projekt at komme i gang med.\nLørdag 15.januar 05: Den skulle lige startes igen i dag, så vi kunne få et billede af en kørende bil. Nu begynder arbejdet, så der går jo nok mange måneder, inden den kommer ud at køre igen…..\nTorsdag 27.januar 05: Demonteringen er i fuld gang, og det har vel – indtil videre – ikke givet de helt store overraskelser. En lille skævhed i chassis-rammen var nok det værste, men dog ikke værre, end at det nok kan laves.\nSkærmene er afmonteret, og i week end’en går turen til Ikast, hvor der skulle være én, som kan rette buler ud – enkelte spor har tiden trods alt sat på en 51-årig….\nDerudover har vi været ved at undersøge muligheden for at få vognen forsikret, mens renoveringen står på – vi afventer svar fra forsikringsselskabet. Vi har desuden sendt en e-mail til Mike Collingburn i England, som laver sædebetræk m.m. for at få et tilbud, ligesom vi har sendt en ansøgning om udstedelse af en “dåbsattest” for bilen til http://www.heritage-motor-centre.co.uk/archive/certificate/default.htm – det koster 28 £ – men så har man til gengæld alle de originale data om bilen, baseret på den første registrering af chassis-nr. m.m.\nSøndag 6.februar 05: Det ligner mindre og mindre en bil – men på et eller andet tidspunkt kommer det vel til at gå den anden vej igen. Alle skærme, døre, motorhjelm, benzintank, frontrude og hvad har vi, er efterhånden demonteret. Skruer og beslag bliver omhyggeligt registreret, så det er til at finde ud af, hvor de skal bruges igen, og der tages en masse billeder, som vi trods alt ikke vil bringe her. De er mere til eget brug, – som supplement til hukommelsen, når engang genopbygningen går igang. Søndag 13.februar 05: Hm, tjah, – i dag er det et år siden, den grønne passat blev torpederet på Struervej, og vi troede aldrig, den blev til bil igen – det gjorde den i øvrigt, – er set flere gange i Holstebro og omegn.\nI dag er det en helt anden bil, Erik spekulerer på, om bliver til bil igen – her er den næsten klædt af til skindet – nu er vi ved at være inde ved hjertet, og snart skal genopbygningen i gang. Spændende!!!\nLørdag 19.februar 05: Hvordan i alverden bærer man sig ad med at gøre sådan en tank ren – altså indeni? Det var jo rart, hvis man lige kunne vende vrangen ud – men den går ikke.\nFlere kreative ideer har været kastet i luften – vi må se, hvad der skal prøves – og om det lykkes.\nEn del af de forkromede dele har også været igennem “evalueringen” – og er blevet sendt til “af-kromning” – hvorefter de skal forkromes igen.\nLørdag 5.marts 05: Yes! – nu begynder det at gå den rigtige vej – jerndelene til karrosseriet er kommet hjem fra sandblæsningen, og de bliver grundet, så rusten ikke når at få fat.\nLørdag 12.marts 05: Motoren løftes over på en dertil indrettet vogn lavet af en palle og 4 hjul, så den kan trilles rundt i værkstedet – til dér, hvor der nu er plads. Nu er kareten efterhånden skilt ad i så mange dele, at der ikke er mange ledige kvadratcentimeter i garagen.\nLørdag 19.marts 05: Stellet renses for gammel olie og andet skidt – der sidder et grundigt lag over det hele, og det er beskidt arbejde – men det skal jo gøres…\nMandag 28.marts 05: Så er det sket – sidste skrue er afmonteret, og chassis-rammen skal pudses. Den skal også en tur til en MG-doktor, der skal forsøge at rette den op – den er ca. 1½ cm skæv, – så det…..\nTorsdag 17.april 05: Hjemkommet fra doktoren – som ny igen – ingen skævheder – så hvis vi andre kan være lige så lige, når vi er i samme alder, ja så var det såmænd ikke så galt. Nu er vi klar til at begynde med noget af det sjove. Har just fået første sending reservedele fra Moss i England, – bl.a. de træstykker, som nødvendigvis måtte udskiftes – det bliver spændende at se, hvordan det passer.\nLørdag 28.maj 05: Så er diverse dele kommet hjem fra “af-kromning” – nu skal der pudses til den store guldmedalje, inden delene igen skal forkromes. Bortset fra det er tiden gået med rengøring af en masse småting – og en del ærgelser over, at trædelene, som kom fra Moss i England, ikke passer. Vi har en livlig korrespondance med deres tekniske afdeling pr. e-mail. Tilsyneladende er vi de første, der har haft sådanne problemer – iflg. dem – men det lyder nu lidt mærkeligt. Vi må se, hvad de kommer frem til – vi har givet udtryk for, at vi forventer at få nogle nye dele – der passer. Desuden har vi langt om længe fået lavet listen over, hvad vi yderligere skal have hjem af små-dele for at kunne ende med en hel bil. Ordren er sendt og afventer bekræftelse.\nJuni 2005: Den smule tid, der er blevet tildelt “projektet” i denne måned er hovedsageligt gået med rengøring – det tager faktisk ret lang tid at rense 51 års olie, skidt og snavs af diverse dele\nMen det bliver gjort – og gjort godt! Derudover korresponderer vi stadig med Moss i England om de famøse træ-dele. Sidste nyt er, at de har bedt os om at sende billederne, som vi havde sendt med som dokumentation for de forkerte mål, én gang til. Tjah, – så kan man jo trække den endnu et par dage, inden man bliver aftvunget et svar. Ikke nogen særlig god kundeservice. Til gengæld landede vores seneste ordre den 30. juni, og vi har brugt lang tid på at kontrollere og dobbeltchecke, så vi er sikre på, at vi har fået, hvad vi har bestilt.\nNå-jo, der har da også været tid til at male lidt, selvom “mester” selv ikke er helt tilfreds med resultatet. Men mon ikke han kan lære at leve med det?…..\nDen står stadig på rengøring, rengøring og atter rengøring. – Og så har vi sandelig hørt fra Moss igen vedr. trædelene – deres leverandør har lovet, at hvis vi sender de gamle, originale dele til dem – sammen med de nye dele, som ikke passer – ja, så vil de lave nøjagtige kopier af de gamle dele – uden beregning. Tålmodighed lønner sig alligevel. Pakken blev sendt den 25. juli, og vi har fået bekræftet, at man har modtaget den og at delene er gået videre til leverandøren. Jah, og så skal vi jo nok væbne os med tålmodighed igen….\nOg ventetiden kan man jo så bruge til at drømme lidt – vi kørte til Ringkøbing den 29. juli og kiggede på alle veteranerne, som havde deltaget i Ringkøbingløbet – heriblandt et par MG’ere – og det er faktisk sådan, den gerne skulle komme til at se ud, når engang alle delene er samlet igen\nLørdag den 13. august: køleren trykprøves, og imens pudses der til den store guldmedalje……\nLørdag 27. august: Alle løsdelene til køleren er nu pudset og rengjorte med manér, og nu satser vi på, at det bliver male-vejr i morgen, så han kan få dem grundet, inden de bliver røde af rust igen. I mellemtiden har vi faktisk fået besked fra Carl Ord hos Moss i England, at de nye træ-dele er færdige – så nu venter vi med spænding på at modtage dem – og se, om de passer.\nSøndag 11.september: Det skønne sensommervejr udnyttes til at få køleren givet en gang grundmaling, – og lidt senere en gang sort – så nu er den som ny.\nVi har forlængst modtaget de nye træstykker, og nu er det spændende, om de passer. Der prøves og prøves igen og igen. Det er “nøj med nøj ved” – Da bilen i sin tid blev bygget, lavede man først træ-skelettet, og dernæst tilpassede man metaldelene – nu skal det gøres omvendt, og det er slet ikke så nemt. Men lur mig, om ikke det ender med at lykkes….\n14.oktober – kunne han endelig hente chassisrammen hos maleren. Nu er den sandblæst, grundet og malet, så nu er der sådan set ikke flere undskyldninger for at komme i gang – for alvor…..\n23.oktober – og det sker i dag – godt og vel et år efter, at det hele startede. Efter først at have ledt hele garagen igennem 2 gange for at finde de bolte, som han selvfølgelig lige skulle bruge nu, er de første dele monteret: 2 stk. “bulkhead foot” – (iflg. leksikonnet) – hvad beskrivelsen er på dansk må stå hen i det uvisse, men indviede ved sikkert, hvad de bruges til. Hovedsagen er: nu er vi i gang – fra nu af kan det kun gå én vej. Jubiiii….\nJa, det er sandelig ikke fordi han har ligget på den lade side siden oktober, – men der har stået træ-arbejde, tilpasning, justering, slibning, pudsen og nussen på programmet. Noget, der ikke sådan er til at beskrive pr. foto, så det er ikke blevet til så meget “billeddokumentation” – men helt slipper han ikke…..\nEfter konsulentbesøg, diverse justeringer og tilretninger, – et enkelt nyt problem (så længe de da bare kommer ét ad gangen….) erklærede han sig langt om længe tilfreds med træ-opbygningen. OG DOG!, det kan godt være, der liiige er en enkelt ting til, der skal laves om – men SÅ skal vi også videre i teksten…..\nLørdag 14.januar 06: Det er i dag nøjagtigt et år siden, MG’en blev afhentet i Brabrand. Endelig står træ-delen af karosseriet færdigt, nymalet, slebet, pudset, tilpasset, udvidet og afkortet efter behov og sammenføjet efter alle kunstens regler – alle genvordigheder er glemt (næsten) og Erik glæder sig til at komme i gang med næste punkt på dagsordenen: plader!\nSøndag 15.januar 06: Nu begynder det pludselig at ligne noget! Indtil videre er det gået uden de store problemer, – gad vide, hvornår næste “udfordring” viser sig?\nLørdag 25.februar 06: Udfordring? – jo, tak. Sådan en dør til en MG TF skal af og på ca. 50 gange, inden den passer. Hængslerne skal justeres, bøjes, tilpasses, skældes ud og prædikes for – det er lidt andet end at justere en låge i et Invita køkken….. men lur mig, om ikke det lykkes til sidst.\nSøndag 5.marts 06: Så, nu sidder de der, og de passer! Og torpedopladen er også monteret. Fruen har selvfølgelig spurgt, hvorfor det hedder en torpedoplade, da torpedoer normalt er noget, hun forbinder med 2. verdenskrig og u-både – eller en uheldig kaptajn på en vis Peder Skram, men den forklaring må hun vente med……\nSøndag 12.marts 06: Nå, hvad har vi så? Nu begynder det jo ligefrem at ligne en bil, og monteringen af disse to gik faktisk uden de store problemer – der må være noget, han har glemt!!! Og dog – man har vel også lov til bare at være heldig engang imellem?\nPinligt! – Ikke ét billede er der blevet taget i denne måned. Der er heller ikke sket det helt store på projektet, men alligevel! Slendrian!!\nAsbjørn kommer forbi i TF’en – hvor er den flot! Sådan kommer vores (forhåbentligt) også til at se ud engang med tiden. Erik får lov at køre en tur, og én tur mere – med fruen – så er hun også solgt til stanglakrids!\nOg hun, som troede, at han ikke kunne finde mere at slibe på. Tsk, tsk, Ork jo, der er meget endnu, – så der slibes, og grundes, én af de dage, hvor solen rigtigt skinnede, og man kunne nyde at stå ude.\nSt. Bededag – 12. maj – var der “Autojumble” i Gjern – vi var der, Asbjørn og Ejvind var der, med hver deres flotte TF, – og rigtigt mange andre var der. Vejret var dejligt, og der blev snakket, udvekslet erfaringer, beundret og fortalt, stiftet nye bekendtskaber, og hilst på de lokale klubfæller.\n20. maj – nu kender vi det danske forårsvejr igen, så den står på indendørs sysler. Den ene bagskærm driller, og har faktisk gjort det længe. Der bankes, svejses, bankes igen, bandes, bankes og sandsynligvis ender det med, at den bliver, som den skal være…..\nEn pinlig gentagelse af april……\n19. juli – tanken er fundet frem igen og skal nu have den helt store tur – udvendigt. Der slibes, tørres af, slibes igen – vurderes – og slibes endnu lidt. Efter tanken er det dørenes tur – indvendigt. Også de får den store omgang, så de er klar til grunding\n17. september: Tro endelig ikke, at arbejdet har ligget stille i august – absolut ikke! – Tværtimod! – Men der har nu ikke været så meget at tage billeder af – programmet har stået på afslibning, grunding og maling – og som det fremgår, er der faktisk mange dele, der har været igennem processen. Det tager lang tid, når det nu skal være 113% – og det skal det jo…..\nVi kender en mirakelmager! Jo – venstre bagskærm, som har voldt så mange kvaler, passer nu – næsten bedre end den højre! – Da man prøvede at stille de to skærme op ved siden af hinanden viste det sig, at der var mere end 4 cm’s forskel, – så ikke underligt, at det kneb med at få den til at passe. Det tog 7 timers banken, før den var på plads, men nu er den også helt perfekt!\nJa, og så har vi endelig langt om længe hørt fra Collingburn i England – ham, som vi gerne vil have til at levere sæder, beklædning m.m. – kort sagt, alt det indvendige i bilen. Vi skrev til ham i februar 2005, og pludselig for 14 dage siden, kom der et brev med nogle farveprøver og en prisliste. Så nu hager vi os fast og bestiller det, vi skal bruge. Om vi så skal have det til at stå i et årstid, inden det bliver monteret, betyder mindre. Så de gamle sæder bliver skilt ad, så vi kan konstatere, om skelettet er i orden – der skulle lige svejses lidt – og gøres lidt rent, men så er de også klar til at få nyt liv.\nSådan så det pæneste af sæderne ud, inden vi begyndte at skille dem ad. Det var kapok og mika-nika-nik, så det gjorde noget (et udtryk fra vores barndoms børne-udsendelser i fjernsynet, såvidt jeg husker – det er rigtigt mange år siden….)\nOg så til noget af det mere spændende: Klar til at lave nye bundplader. Det er tørvejr, så saven slæbes ud af garagen, – men helt færdig blev han ikke – det blev tidligt mørkt, – og desuden manglede der selvfølgelig en kvart m2 plade….. På den igen!\nSå er første portion galvaniseret – så flot som nyt! Vi går i øvrigt og venter på forsendelsen fra Collingburn. Det er længe siden, han faxede, at nu var han klar til at sende – men der skete ikke rigtigt noget, så vi var ved at blive bekymrede for, om pakken var forsvundet. Men da vi forsigtigt spurgte, om han havde mulighed for at spore forsendelsen, måtte han indrømme, at han slet ikke havde fået tingene afsted – der manglede lige lidt…. Nå, vi står jo heller ikke lige og mangler det – men vi glæder os meget til at se det nye sædebetræk, – og selvfølgelig også alt det andet.\nI gang med at montere lukketøjet på dørene. Det gamle var for slidt, så der er købt nyt – men det er ikke ensbetydende med, at det passer. Nej, der skal files, tilpasses, files, files, tilpasses og files igen – og tilpasses. Til sidst lykkes det – med den ene – den anden volder faktisk flere kvaler….\nTålmodighed – og stædighed belønnes. Begge lukketøjer kommer til at passe.\nSå kan der fejres nytår med god samvittighed…… GODT NYTÅR!!\nDer sker ikke det helt store på TF-projektet i denne måned. Lidt rengøring og klargøring, – og de sidste ny-galvaniserede skruer/bolte/beslag m.m. er klar til brug.\nJanuar gik uden at der kom varer fra Collingburn. Der blev sendt endnu et par faxer, som ikke blev besvaret. Mr. Collingburn er en mand af få ord – og hvorfor bruge tid på at svare på noget, som man ikke rigtigt har et svar på? – Endelig, den 6. februar modtog vi en fax: Look out for 2 parcels later this week. Open with great care. – Ugen gik, og der kom ingen pakker, endelig, torsdag den 15. februar dukkede de op, – og vi åbnede dem med GREAT CARE!!\nPakkerne blev leveret til Nygade (så risikerer vi ikke, at de kører med dem igen, hvis ikke der er nogen hjemme…) – så vi var hjemme og hente traileren. Aftensmad og andre mindre vigtige ting blev udskudt på ubestemt tid, for nu var det jo spændende at se, hvad pakkerne indeholdt\nDet startede RIGTIGT godt! Noget af det første, Erik halede op fra papkassen var den udvendige “wing piping” – i sort!!\nDet var ikke godt – og vi fortsatte udpakningen med bange anelser. Men vi blev glædeligt overraskede – bortset fra denne ene smutter var alt perfekt, og nu dufter hele huset af nye lædermøbler. Det var nemlig nødvendigt for MG-entusiasten at “leje” lidt plads på kontoret til MG-interiøret – garagen er fyldt op….. Det lever vi med – for duften af ny læder er ikke det værste, vi har. Collingburn har modtaget en fax med lutter roser – én ting er, at man må brokke sig, når man er utilfreds – man skal også huske at fortælle, når man er tilfreds.\nKun en enkelt rykker skulle der til denne gang, før Mr. Collingburn fik pakket de røde pipings og sendt dem til Danmark. Så NU mangler vi faktisk kun det sidste, inden vi kan begynde at montere interiøret…..\nDet er blevet forår – ja, nærmest sommer, og det er igen til at stå ude og slibe. Det er et stort og langsommeligt arbejde, men har man sagt A må man også sige B, og det skal gøres ordentligt!\nSelv flere timer efter, at en anden én ville have sagt, at nu måtte det være godt, bliver der pudset og slebet – kigget nøje – og pudset igen. Alle hjørner og kroge får en ekstra omgang. Der må ikke være noget at komme efter!\nSå lykkedes det endeligt. Et MGA-bagtøj til TF’en har stået højt på ønskelisten lige siden TF’en blev påbegyndt. Internettet er pløjet igennem, og alt, hvad der har kunnet ligne, er blevet undersøgt. Til sidst lykkedes det hos JB Specialbiler i Vamdrup. Fint, så kan det punkt vinges af på check-listen.\nJa, og ellers er det tilpasning af motorhjelmen, der står på programmet i disse dage. Der er blevet bandet bravt over den nye gummiliste, som er lige så stiv som et bræt, men efter diverse gymnastiske øvelser ender det nok med, at den kommer til at sidde, som den skal. Der skal files lidt på hjelmen, og den skal af og på mange gange, før den sidder, som mester vil ha’ det.\nVi har ferie, og hver en ledig stund er blevet tilbragt i og omkring garagen. Forskærmene er næsten færdigtslebne, og bagtøjet er fundet frem til adskilning og rengøring – og på mystisk vis dukker der hele tiden nye bolte, skruer og beslag frem som skal gøres rent, registreres og en tur til galvanisering. Træarbejdet er ved at være færdigt, og efter mange på- og afmonteringer er det endelig lykkedes at få hjelmen til at passe. Skal man sige noget til det, må det være, at den nok passer bedre nu, end da bilen blev født….\nTør næsten ikke sige det, men der var vist ikke tid til at tage billeder i denne måned….\n… hvad er det nu lige det hedder dér, hvor der skulle svejses? – Jaaahhh, det er jo der, hvor den øverste “scuttle top” mødes med “front quarter panel” – OK – men hvad hedder det på dansk?\nDet kan jo dybest set være lige meget, hvad det hedder – svejset blev det, og her er det færdige resultat. Tak for hjælpen, Asbjørn!\nSå er turen kommet til motor og gearkasse. I samråd med Leo sendes motoren til renovering hos nogle rigtige veteran-eksperter i Varde. Det er trods alt projektets “hjerte”, og man skal jo kende sine begrænsninger.\nGearkassen rengøres. Der er garanteret fjernet mere skidt fra den MG end en husmor når at fjerne fra et hjem i løbet af et helt liv. Du burde ha’ et diplom, E.T. ;o)\nEfter lang tids venten fik vi i øvrigt støddæmperne tilbage fra renovering i England. Det, der efter Moss’s beskrivelse skulle tage 4-6 uger, har taget 3 måneder – og for at sætte prikken over i’et, viste de sig at være mere utætte, da vi fik dem tilbage, end de var før vi sendte dem derover. Olien formeligt drypper i en lind strøm fra dem. Surt show!! Vi har nu skrevet til Moss og beklaget os, men vi kommer jo nok til at forsøge os igen, for der er tilsyneladende ikke andre steder i verden, man kan få sådan et par støddæmpere ordnet. ÆV! Samtidigt går mester og tumler med tanken om at sætte en 5-trins Ford-gearkasse i TF’en i stedet for den originale. Der er mange meninger både for og imod, og den skal vendes mange gange, inden den endelige beslutning tages.\nFor snart længe siden købte vi en “Andy King Anti Roll Bar” – krængningsstabilisator til TF’en. Vi har flere gange bedt ham eftersende en monteringsvejledning, da det var meget svært at se, hvordan “dyret” skulle kunne monteres. Manden svarer notorisk ikke på de mails, man sender ham, og til sidst gik Erik i gang. Det drillede da også lige så meget som han havde forudset.\nEnden på det hele blev, at Erik blev enig med sig selv og Leo om at tingesten ikke kunne monteres uden at ødelægge noget. Vi skrev til Andy King igen og medsendte billeder der viste problemet, – og der var igen larmende tavshed. – Indtil konen sendte en ny mail: Helllooouuu – anybody home? – Så vågnede han endelig op, men det hjalp nu ikke meget. Han mente blot, at man skulle vente med at montere anti roll bar’en, til bilen kom ned at stå på sine “fødder” – så ville vægten gøre, at problemet løste sig. Nix, mener Erik, – så nu er der en ægte Andy King Anti Roll Bar billigt til salg!\nDe to støddæmpere er returneret til Moss – det var en om’er, og det accepterede de – nu er vi spændte på, om de så er i orden, når engang vi modtager dem igen. Vi havde håbet på, at de kom inden jul, men nej.\nNå, kan man ikke andet – kan man jo altid gøre lidt rent… så bagtøjet får den helt store tur – al den gamle maling skal af, så grundlaget for en ny gang maling er 100% i orden.\nSe så, – de første forberedelser til montering af bagtøjet er gjort – nu mangler vi bare det sidste. Til da: GODT NYTÅR!!\nDet nye år starter med endnu en gang rengøring og registrering. Vi venter stadig på Anti Roll Bar, motor, støddæmpere, så ventetiden må fordrives med forhåndenværende arbejde. Mystisk, at der stadig kan findes noget, der skal gøres rent…..\nSå er turen kommet til instrumenterne. Det bliver spændende at se, om de virker, og om han kan få dem til at se ud som nye – det skulle undre meget, om ikke…..\nEndelig!!! Fredag den 18.januar går turen til Varde efter den renoverede motor. Alt er lavet til UG med kryds og slange, og en omgang maling er nu det eneste, der mangler, før projektets hjerte er som nyt! – En god fornemmelse!\nVi er nu ikke bare de lykkelige ejere af en nyrenoveret motor, men også af en nyrenoveret karburator. Ja, vi nærmer os….\nTil gengæld venter vi stadig på de re-renoverede støddæmpere fra England. – det er nu mere end 6 måneder siden, vi sendte dem derover første gang. Tålmodighed er virkelig en dyd i denne branche….\nDa det nu engang er fruen, der er webredaktør, må det være tilladt at sige: Nej, hvor er den sød – den lille messinghane på motoren. Og samtidigt bliver man lidt imponeret over, hvordan man nu lavede tingene dengang. Støbt i jern og præget i messing – nummeret på motoren. Den slags er der slet ikke tid til i dag.\nTil gengæld er det ganske vist: næsten 7 måneder efter, at vi sendte dem til England til renovering første gang, har vi endelig fået støddæmperne retur, – og medmindre man har glemt at komme olie på dem, ser det ud til, at de er tætte denne gang….Den 29.februar blev de leveret – efter at pakken havde været efterlyst gennem flere instanser – det skal jo heller ikke gå for let. ;o)\nStyrehus og manifold (sikke en masse nye ord, jeg lærer…) er nymalede og klar til montering. En masse andre ting er også nymalede, og der er håb om, at styretøjet måske skal samles i påsken, – hvis vi når at få de sidste dele malet. Lige nu er det godtnok forår (16.marts) – men der meldes om vinterlignende tilstande i ugen, der kommer\nJo, det, der skulle bruges nu og her, blev malet. Alt er pudset, fint og i orden, og 5 dage senere er forhjulsophængene færdige. Det gik næsten for glat – pludselig syner 2 dages arbejde af rigtig meget, mens\nman andre gange kan slide i dagevis uden at der er noget synligt resultat af anstrengelserne.\nYes! – vi skal bare videre!\nNede bagved går det også fremad….\n29.03.08: Hva’ ka’ man få for en ti’er? – ikke ret meget, når det handler om biler. Men samler man tilstrækkeligt med ti’ere, kan man blive den lykkelige ejer af en 5-trins gearkasse til TF’en. Afhentet i går, udpakket i dag, og nu er det spændende, om alting passer…\nDet er ikke blevet til så mange billeder indtil videre, men det betyder ikke, at der ikke er “gået til den” i garagen. Der var lige et par blinklys, der skulle monteres på A’en, så vi kunne køre reglementeret, men ud over det er der nusset med forskelligt. Rengøring, maling og galvanisering. Man undres stadig over, at der stadig kan være noget, der ikke allerede er malet og galvaniseret indtil flere gange, men på forunderlig vis dukker der stadig dimser og dingenoter op fra kasser og poser…..\nDet er endelig lykkedes at fremskaffe en anti-roll-bar, – den kunne faktisk købes herhjemme, men det er den absolut ikke ringere af – nu skal vi bare have annulleret restordren hos Moss, så vi ikke pludselig står med en ekstra… En leverance fra Peter Edney gik der kage i, som der er gået i så meget i denne føljeton, men nu ser det endelig ud til, at det lykkes at få dem til at sende det, vi mener, at vi har bestilt – og betalt for.\nSå er der ved at være styr på styretøjet ;o) – det skal dog lige godkendes af en uvildig synsmand, inden Erik er helt tilpas med det. Der var et eller andet, der gik for trægt, da den sidste bolt var strammet…\nDet kører også derudaf med forhjulsophænget – nul slør nu – jo, det begynder at ligne noget, og nu kaster vi os over motoren, så vi kan få de sidste bolte, pakninger og skruer i, inden den skal males.\nBagtøjet er blevet malet – og forsynet med bogstaverne “TF” så ingen er i tvivl, hvis der nu skulle være nogen, der kiggede under bunden…. Monteringen går nogenlunde gnidningsløst, og snart er vi i gang med bremserne.\nDet var måske lige en idé at checke, om vinduesrammen passer. – For ikke at snakke om sideruderne! – og det gik der så en week end med – godt og vel. Men nu passer de også så godt som det nu kan lade sig gøre. Vi har fået en ny talemåde i familien: Hmm, nå ja, men det er jo også en englænder…\nJa, sideruderne blev også tilpasset, og når vi nu var i gang, så skulle det også lige checkes, om kaleche-stativet passede, og det har faktisk taget temmelig mange timer at få det til at “spille” – af én eller anden mystisk grund kan vi simpelt hen ikke få stativet til at passe i de gamle huller i træværket. Konklusionen blev, at der måtte bores nye huller.\nOg så pudses der. Claus har venligt udlånt pudsemaskinen, og der blev indkøbt pudseskiver og tilhørende voks i Fredericia i foråret, så alt er klart. Alle messing-beslag skal pudses skinnende blanke, så de er klar til forkromning. Og det er et hestearbejde! – Ikke mindst, når temperaturen nærmer sig de 30 grader i skyggen!!! Men det bliver gjort, og det bliver gjort godt…\nÅh jo, der pudses stadig (og ind imellem bandes der lidt over det, for det er ikke sjovere end dertil) – så derfor er det jo godt, at der også er sket noget helt andet:\nTorpedoplade og inder-bagskærme er blevet malet, så nu kan alle se, hvilken farve bilen skal ende med at have. Det føles som et stort skridt, der pludselig er taget – begyndelsen til afslutningen – men der er trods alt lang vej endnu.\nNæste projekt er maling af motoren, så vi kan begynde at montere den. Men først skal alt, der IKKE skal males, dækkes af. Det er et stort arbejde, og det skal gøres grundigt, så der ikke er noget, der smutter..\nDet er heller ikke “bare lige” at hive motoren ud, hænge den op og få den malet – men med hiv og sving og lirken her og der lykkedes det. Gearkassen er også blevet malet, så nu skal vi snart til det rigtig sjove ;o)\nBagerste støddæmpere er monteret – styretøjet er monteret\nSnart kommer turen til motor og gearkasse – men allerførst skal vi lige have “det trælse” overstået. Alle messingdelene, som skal forkromes – de var lige blevet lagt på hylden en tid, men nu skal det være. Der skal pudses færdigt, så vi kan få tingene afsted til forkromning – og så må det briste eller bære. Mester selv er ikke helt tilfreds, men lad os nu se, om ikke det bliver “godt nok”….\nLørdag 27.09.08: Så er det sket – SLUT – FÆRDIG – ALDRIG MERE – FINITO – nu bliver der ikke pudset mere – det må stå sin prøve.\nHver enkelt ting er pakket ind og forsigtigt lagt i en kasse, som forsigtigt bliver kørt til forkromning i næste uge, og så kan vi vente med bange anelser på at modtage en færdigmelding og få tingene hentet igen.\nTingene blev afleveret til forkromning onsdag den 1.oktober. Beskeden var, at i løbet af en 10 dages tid ville de være færdige – allerede fredag den 3. blev der ringet: så kan du godt hente det igen!!! Det var spændende. Enkelte af listerne var vi lidt skuffede over – de skinnede som katteskidt i måneskin, da de blev afleveret, men var ligesom lidt matte i forkromningen. Det hjalp dog, da de blev pudset. Køleren var flot, – det var trods alt det vigtigste. Alt i alt OK – i hvert fald bliver det ikke lavet om!!!\nLørdag den 11. oktober: I dag sker det. Giraffen er kørt i stilling, Leo er tilkaldt, kameraet er ladt, og så går vi i gang. Gaaanske forsigtigt og gelinde – og uden en skramme glider den på plads. Nåh, ja, der skulle lige løsnes en bolt og lidt forskelligt, men alt i alt en vellykket operation.\nNej, selvfølgelig kunne det ikke passe, at det skulle gå så glat. UPS, der var lige noget med en bolt, man havde glemt at skifte, så det krævede lige en mindre operation, men heldigvis kunne det gøres uden at det hele skulle skilles ad igen. Ja, og så er det jo bare at komme videre med at skrue…..\nOg de skruede og skruede, – men samtidigt sad der en lille orm og gnavede – der var nemlig en “klik”-lyd, når man bevægede koblingspedalen. Ikke noget graverende, men den var der – og den irriterede. Indtil flere eksperter blev indkaldt og gav deres mening til kende – Og de skruede og skruede, – men samtidigt sad der en lille orm og gnavede – der var nemlig en “klik”-lyd, når man bevægede koblingspedalen. Ikke noget graverende, men den var der – og den irriterede. Indtil flere eksperter blev indkaldt og gav deres mening til kende -alle var enige om, at det ikke var noget alvorligt – men til sidst tog vi tyren ved hornene, Leo tilbød at bruge (endnu) en aften på det, og de demonterede koblingen og lavede allehånde øvelser med den – faktisk var den på et tidspunkt totalt skilt ad, og vi var sikre på, at NU var den der! – og det var den også – lyden altså, da de monterede den igen. SUK!\nSå nu går vi og venter på, at der skal komme en ny trykplade fra Moss i England, og imens kan vi så få ordnet diverse andre småting. De sidste smådele (ha, ha, – det har han sagt mange gange – og så finder han alligevel flere næste gang, han kigger i diverse kasser og poser) er blevet galvaniseret. Der var noget med en fjeder fra koblingspedalen, som vi ikke kunne finde ud af, hvor “den anden ende” skulle gøres fast – det lykkedes dog til sidst. Det originale skilt med bilens “dåbsattest” – fabrikations- og motor-numre er blevet pudset og plejet efter alle kunstens regler og ser næsten ny ud.\n– Og det allerbedste: nyrenoveret starter og dynamo klar til maling og – sammen med laderelæet til montering. Jo, det går fremad ;o)\nDen nye trykplade kom fra Moss, og med Leo’s hjælp er koblingen igen færdigmonteret, og vi har næsten glemt alle genvordighederne.\nNæste udfordring er montering af ny-indkøbt Anti-Roll-Bar fra Moss. Ja, go’daw’ Do’. Hvordan de havde forestillet sig, at sådan et beslag skulle kunne monteres på en flad vange, – ja, man må undre sig. Vi korresponderede lidt frem og tilbage med Moss, og et kig i kataloget viste os, at hvis vi i stedet fik et sæt beslag som var beregnet på en MGB, ja, så måtte det kunne lade sig gøre. Det krævede lidt overtalelse, men til sidst gav Moss sig og sendte beslaget uden beregning – “but I warn you – this will NOT make it easier for you to mount the bar” Uha, da da.\nVi fik ret, og Moss fik uret – og det forklarede vi dem i en venlig mail.\nDynamo og starter er monteret. Starteren gjorde faktisk lidt knuder, for den satte sig uhjælpeligt fast 2. gang den blev afprøvet, så den har været en tur hos doktoren igen. Et meget sjældent tilfælde – det havde han aldrig oplevet før. Efter lidt rumsteren kører den igen, og det håber vi den bliver ved med.\nMed lidt fingersnilde og fremstilling af et special-beslag blev der også plads til hornene – efter at de var blevet behørigt afprøvet, hvilket ikke gik stille for sig…..\nÉt stk. ventilator monteret – og så det rigtigt spændende: Kølergrillen – nu ligner det jo snart en rigtig bil. YES!\nDet var December – nu må det være på sin plads at ønske GODT NYTÅR! til alle MG-entusiaster\nVi må udnytte de sidste lyse timer, inden arbejdet (altså det arbejde, der li’som skal gøre det muligt at bruge fritiden på at arbejde i garagen) kalder. Styrestangen er gjort klar til montering.\nDer måtte hugges en hæl og klippes en tå for at gøre plads til den – men nu er den der, og rattet er monteret, så nu er vi snart kørende ;o)\nNå, ja, måske var det klogt nok lige at få lavet nogle bremser inden vi begynder at rulle derudaf’. Bremserørene er bukket og fæstnet efter alle kunstens regler, så er dén del også på plads.\nDer skete så meget i denne måned, så fotografen havde ikke så meget tid til at følge Mg projektet. Men vi fik da rundkastet på nettet, at vi manglede et lille tandhjul til speedometeret. Worldwide var der ikke meget respons – men sandelig, om ikke det lykkedes at få lovning på et så tæt på som i Herning – jo, verden er stor – og lille….\nVi troede også lige, at udstødningsrøret skulle monteres en eftermiddag – hvor naiv kan man være? – ihukommende, at det er købt hos Moss i England burde man nok kunne sige sig selv, at det krævede “a bit engineering and some persuasion” – som de siger derovre….. Så Ejvind er indkaldt som praktisk og moralsk hjælper til dette projekt, for det passede selvfølgelig hverken helt eller halvt.\nOg der blev varmet op, bøjet, tilpasset, målt, varmet, bøjet, målt og tilpasset i én uendelighed, ja faktisk det meste af en dag – men så passede den også. Meget kan man sige om englænderne – i hvert fald gør de deres til, at et sådant MG-projekt virkelig skal være en udfordring, der vil noget….\nSå er instrumenterne ved at være på plads, justeret og i orden. Næste udfordring er så at få dem monteret i bilen. Instrumentbrættet er fundet frem for lige at fornemme, hvordan det skal kringles. Og UPS – så var der lige noget, vi havde overset\nVi skulle have haft handskerummene malet sammen med instrumentbrættet, så vi kunne have fået dem monteret inden instrumentbrættet skulle sættes op – ÆV! Nå, men det må vi jo finde ud af. Nu skal de allerførst skilles ad, og så må vi tage den derfra.\nNå, det gik ikke så galt med handskerummene – de er nu malet og klar til montering. Men først skal vi ha’ trukket ledninger til al teknikken, så det ikke bare sidder til pynt. El-diagrammet studeres omhyggeligt, og der er sandelig noget at holde styr på.\nInstrumenterne afprøves ét efter ét, – det ville jo være surt at få instrumentbrættet på plads, og det så viste sig, at noget ikke helt spillede, som det skulle. Og der skulle da også lige lidt overtalelse til et par gange, inden det var helt på plads. Men så var det også tid til at få handskerummene monteret, og det gik fint ved fælles hjælp.\nRattet måtte godtnok afmonteres igen for at der kunne være plads til at få instrumentbrættet på plads, men pludselig var det der – det var næsten for nemt til at være sandt, men ikke desto mindre lykkedes det uden de store sværdslag. På med rattet igen, og så er vi så langt ;o)\nSå er der ved at være helt styr på alt det elektriske – og instrumenterne virker. Det begynder at tage form, og alt andet lige er det sjovere at bygge op end at bryde ned, og for hver ting, der kan sættes checkmærke ved, er der én ting mindre tilbage på listen.\nSå er værktøjskassen også klar! Og UPS – så var der liiige en ting mere, vi skulle have haft skilt ad, pudset og sendt til galvanisering: Bagagerumsklappen! – Nå, men så må han jo i gang igen. Jeg kan ikke helt huske, hvornår han første gang sagde, at nu var han færdig med at slibe, pudse og galvanisere – men det er sagt mange gange siden, – så det er nok stadig ikke det sidste…. ;o)\nKardan-tunnelen (hedder det virkelig sådan?) skal skæres til, så der er plads til den nye gearkasse – og SÅ skal vi i gang med at lægge gulv i kareten!\nDet var igen en øvelse i tilpasningens kunst – og der blev tilpasset efter alle kunstens regler, og til sidst var selv E.T. tilfreds. Nu skal de blot lakeres inden de skrues fast for allersidste gang.\nDet skal lige afprøves, om der måske var mulighed for at montere sæderne lidt længere tilbage, end de havde været oprindeligt. Et sæde blev gravet frem og sat op – og vi blev enige om, at det måtte være, som det nu engang var. Der var vist ikke meget at rafle om.\nHåndbremse og gearstang er monteret, så luftes bremserne ud, og endelig lægges gulvet. Det er næsten en skam at lægge gulvtæppe på, men det kan jo nok ikke nytte noget…\nHjul på! – og snart skal den ned og stå på egne hjul. Elitetropperne er indkaldt, så alt kan gå forskriftsmæssigt, og vi glæder os ;o)\nVi ta’r lige en seriøs snak om projektet, inden vi går i gang. Nu har den stået på dét stativ siden april 2005, så det er da immervæk et par dage.\nMeget forsigtigt, og uden problemer sker det. Nu er den fri af stativet og sænkes langsomt ned. “Fejebakkerne” kommer endnu engang i anvendelse – det er trods alt smart at kunne flytte rundt på dyret, når vi skal videre i projektet. Tak til Asbjørn og Leo for hjælpen.\nJa, nu går vi så og venter på, at vidunderet skal på skønhedssalon og have den store overhaling – d.v.s. males efter alle kunstens regler. I mellemtiden er der lige et par småting, der kan ordnes. Sideruderne skal males, der er også lige en enkelt ting, der skal slibes færdig – og så har vi lånt Ebbe’s sporingsstang for at se, hvor galt det står til med sporingen. Vi blev hurtigt enige om, at det vist Æ’ ka’ blyw’ møj bæjjer…..\nJa, på et eller andet tidspunkt skal vi jo til det, og hvorfor ikke nu? – 5 l. benzin er indkøbt, chefmekaniker og -tilsynsførende er tilkaldt, og i dag skal motoren startes. Fruen er taget hjemmefra, for det er simpelthen for spændende, – men atter hjemkommet skal der kun et enkelt blik til, før hun konstaterer, at det var en succes. Motoren sprang i gang, som om den bare havde stået og ventet på, at nøglen blev drejet, og den spandt som en kat. Kan vi så ønske os mere?\nVi ta’r den lige af to omgange. Weekend’en efter er de sidste dele blevet lakeret og bliver uendeligt forsigtigt kørt til Havbakken og placeret på garagegulvet. Nu må de enkelte dele blot vente, til det bliver deres tur til den endelige montering. PUHA, man kan blive helt svedt ved tanken om den første ridse, tænk, hvis man tabte et stykke værktøj, tænk, hvis man kom til at vælte én af skærmene, tænk, hvis man kom til at træde forkert og landede på en forskærm….. Nå, som den gode Harry Motor engang sagde: bekymringer og ærgrelser er kun at tage en dårlig oplevelse to gange – og det er der ingen grund til. Så vi ta’r tingene, som de kommer. Det var en stor ting at få hele bilen lakeret, nu glæder vi os endnu mere til at se det endelige resultat. Forruden er monteret, og nu skal vi i gang med beklædning, trim, bagagerum, og hvad har vi? Inden vi går videre skal der lige sendes en buket store roser til maleren – et fantastisk flot stykke arbejde. Tak for det!\nVi starter bagfra og går i gang med at få diverse lister beklædt med “læderlook” rød beklædning. Skærmkasserne fores med filt, før de beklædes, og snart begynder det at tage form.\nDet dér med beklædningen er faktisk slet ikke så nemt, som det ser ud til – så vi puster lige ud, og monterer batteri og bakspejl – så er det da gjort. Men vi kommer jo på den anden side ikke uden om det – og må i gang igen. Det skal godtnok tilpasses, prøves, lirkes ved og prøves igen, og pludselig er man ikke engang så langt, som man var for en uge siden, – men gad vide, om ikke det alligevel lykkes på et tidspunkt. Vi får se!!!\nNå, da vi når hen sidst på måneden er det meste af bagagerummet på plads – vi mangler bare lige klappen. Til gengæld er bundpladerne pillet ud igen – der skal liiige files lidt, så der kan blive plads til sidebeklædningerne. Næste spændende projekt er dørene – ÅH, bare de nu passer. Og sandelig! – Først den ene dør, og så den anden dør, og TjuHej, hvor det går. Men gik det nemt, bliver det til gengæld en prøvelse at få beklædningen til at passe – de dørbeklædninger, som vi har modtaget fra Collingburn, er faktisk lidt for store, – så det giver nye udfordringer…\nNå, vi skal jo til det, og efter at have gået rundt om bilen et utal af gange for lige at se, om ikke der er noget andet, vi kan gøre i stedet for, går vi i gang. Og så gik det såmænd ikke så galt som man kunne have frygtet.\nMen langsommeligt er det. På hvert eneste stykke beklædning må vi have den pålimede røde PVC eller læder lirket løs, og have filet eller skåret lidt af hjørner eller sider eller begge dele, før chefen er tilfreds.\nEndelig – den første side er færdig – og så skal vi lige igennem det hele én gang til med den anden side. Men det begynder da at ligne noget efterhånden. Vi bliver mere og mere spændte på det færdige resultat.\nSå blev “bagagerummet” helt færdigt, den indvendige beklædning er på plads, bundpladerne er tilpasset igen og sat i, og det er tid for lægning af gulvtæppe m.m.\nDet gik faktisk ikke så galt med gulvtæppet – og så ku’ det da være lidt sjovt at se, om sæderne også passer i kareten. Sandelig! – jamen altså – vi er jo snart køreklare!!\nMen nej, der skulle komme mange flere udfordringer – også af den slags, der gi’r grå hår…\nNu skal vi nem’li’ i gang med kalechen. Den første uge af juleferien går med at tilpasse stativet. Lige, som vi synes, at NU er den der – ja, det var den altså ikke alligevel. Men til sidst lykkes det – eller sagt på en anden måde: Nu er vi så tæt på, som vi kan komme, og nu må vi leve med eventuelle skævheder – det er jo en englænder….. Vi blev ikke færdige til nytår, men næsten….\nEndelig – 2. januar står kalechen færdig, og mester er tilfreds. Nu kommer turen til sideruderne, som jo så gerne skulle passe ind mod kalechen, så der ikke kommer for meget vand ind i kabinen, hvis vi en dag (Gud forbyde det) skulle komme ud i en regnbyge….\nOg det er med sideruderne, som med alt det andet – også “Made in England” – på godt og ondt, så 100% kommer det aldrig til at passe, men den første side går dog nogenlunde, og det bliver, så vi kan leve med det. Nu må vi så lige holde en pause – en forkølelse kom i vejen – inden vi går videre med den anden side.\nSelve monteringen går rimeligt smertefrit – og så kommer vi til den operation med vinduerne, som vi har gruet mest for: Fritlægning af “glasset” – plastic’en, som befinder sig inde bagved to lag “double duck” lærred. Der skal kun en enkelt smutter med hobbykniven til, før katastrofen er hjemme. Så der tages mange dybe indåndinger, inden vi giver os i kast med denne opgave. Og heldigvis! Det er tæt på flere gange, men såvidt vides, fuldføres arbejdet uden at kniven går igennem ruderne. -Tænk, at man kan svede så meget i den kulde!\nOkay – det er søndag eftermiddag – kaffetid, og derefter en tur i skoven – og kan vi så lige nå at montere benzintanken inden aftensmaden? Jo da! Nå ja, den skulle lige af og på 3 gange, inden det var helt OK, men det er da egentlig billigt sluppet. Det ligner mere og mere noget, der engang kunne gå hen og blive en rigtig flot MG.\nKaleche og sideruder monteret – der mangler lige en knap på sideruderne, så de kan gøres fast på døren. Til sidst tonneau’en – det gik stort set smertefrit, og sæderne er monteret igen – også smertefrit. Nu må vi snart få problemer, for ellers er det for godt til at være sandt.\nProblemer? – Njaarh, nej, det kan man vel ikke kalde det. Men han blev lidt ærgerlig over at konstatere, at det dinitrol, han havde sprøjtet skærmene med indvendigt, ikke hærdede op, men tvært imod blev ved med at være “snasket” – hvilket jo vil betyde, at sand, jord, småsten og lignende fra vejen vil sætte sig, når engang vi kommer ud at køre. Så det er nok en “ommer”\nVi har købt en ny støddæmper hjem fra USA. Den ene af de to, som to gange har været i England og blevet renoveret, viste sig desværre stadig at være utæt. Den nye ser fin ud – men den skal jo lige ha’ en gang maling, så den har samme glans som alt det andet – og i den koldeste vinter, vi længe har haft, kræver det en Storm P-opstilling med griselampe og afskærmning, så temperaturen kan blive til at male i.\nDet lykkedes, sku’ jeg hilse og sige ;o)\nManifold’en omvikles med varmebestandigt materiale. Det viste sig, at den maling, som vi havde brugt – og som var beregnet til formålet og efter recepten skulle kunne tåle op til 800 grader, kogte op allerede første gang, motoren blev startet. Det så jo ikke pænt ud, så det måtte vi gøre noget ved.\nSå er tingesten samlet igen, og Leo er indkaldt til motor-opstarts-karburator-indstillings-møde. Med vanlig ekspertise får han snart den astmatiske gamle engelske huskat til at spinde som en tilfreds kattekilling\nOg nu er det efterhånden blevet tiden, hvor vi skal i gang med at montere motorhjelm og sideplader. Gummilisten, som disse dele skal hvile på har voldt visse kvaler. Den første, vi fik hjem fra Moss mindede mest om plastic, og den var lige så hård, så internettet er trawlet igennem for at finde en gummiliste med den rigtige profil, og i en blødere udgave, – og det lykkedes faktisk. Den er nu monteret, og det er tid at gå i gang med pladerne.\nVi starter med siderne. Selvom alting selvfølgelig har været monteret og tilpasset inden maling, er det alligevel spændende, om det nu også går så gelinde, som det gerne skulle – det er jo en englænder…..\nDet så faktisk ikke så dumt ud med siderne. Så kommer turen til hjelmen. Det er efterhånden allersidst på søndag eftermiddag, – så: skal vi, eller skal vi ikke? Jo, vi skal! Beslagene monteres først, og så er det tid at samle de to halvdele med krom-skinnen. Og pludselig har vi jo en næsten færdig bil! Jo, selvfølgelig mangler der meget endnu, men for hver ting, man får monteret nu, føles det som et kæmpeskridt i forhold til de mange mange timer, der er gået forud.\nNæste week end står den på montering af “gæller”, trinbræt og forskærme. En stor mundfuld, men nu skal det være!\nEfter montering af sidestykker og hjelm er der godtnok ikke meget plads i motorrummet, når man skal have en hånd ned og sætte en møtrik på. Det er akavet, og det skal gøres meget forsigtigt, for tænk, om man tabte en møtrik et sted, hvor man ikke kunne få fat på den igen – katastrofe!!! Heldigvis forløb operationen uden de store uheld, og sidst på søndagen kunne vi konstatere, at forskærmene igen sad dér, hvor de oprindeligt var blevet sat for godt og vel 57 år siden, og det så egentlig ikke så værst ud. Nu mangler vi bare det sidste…..\n– Og “det sidste” inkluderer bl.a. “trim” – den herlige opfindelse, der skal skjule alverdens små ujævnheder mellem karosseriet og skærmene. Der skal igen “a little bit of engineering and some persuasion” til, men resultatet er tilfredsstillende, synes vi.\nSå er sidste hånd ved at være sat på trimmen. Det gik slet ikke så galt, og vi synes også selv, at vi fik afslutningen fortil lavet pænt. Så er tiden kommet til krom-listerne på trinbrættet, – og nye udfordringer dukker op. For selvom man har købt nye lister og dertil hørende skruer/clips – ja, så skal man da være et skarn, hvis man regner med, at tingene passer sammen – det er jo en englænder…..\nNæste punkt på dagsordenen: montering af lygter og blinklys. (Tænk, om ikke så længe kan man skrive: Sidste punkt på dagsordenen…) Enhver anden ville nok på dette tidspunkt være så spændt på at blive HELT færdig, at man kunne gå hen og glemme forsigtigheden, men nej, ikke her. Som sædvanligt dækkes der af, inden man nærmer sig lakken med noget, der potentielt kunne gi’ en ridse, og lygterne monteres med samme omhu og forsigtighed som alt andet.\nPå ét punkt må vi gå på kompromis med originaliteten. I den moderne færdselslov er der nemlig krav om, at man skal kunne se blinklyset fra én eller anden nærmere defineret skæv vinkel, så derfor må der monteres et ekstra sæt blinklys under forskærmene. Til dette formål fremstilles et lille beslag, som – AK OG VE! – skal skrues på skærmen. Uhh, det gjorde ondt at bore de 4 huller, – men ligesom ved tandlægen hjælper ingen kære mor, og med tiden lærer man vel også at leve med det….. ;o)\nEn lille smule gejl skal der da også til – og så må vi ikke glemme sidespejlet!. Til sidst skal alle de fedtede fingre pudses af, inden damen må lukkes ud i den virkelige verden.\nLørdag den 10. april 2010: Birgitta og Leo havde lovet at ville agere ledsagervogn under jomfrukørslen. Der blev kippet med flaget, da T1648, som hun kommer til at hedde, forlod garagen, og de havde lovet at holde øje med eventuelle nedfaldne genstande, røg og lyde af mistænkelig karakter, samt hvad der ellers kunne være af udfordringer på en jomfrurejse. Turen gik over Vind/Ørnhøj til rastepladsen på Skjernvej udenfor Ørnhøj, hvor det var tid til en kop kaffe og en snak om, hvordan turen var gået – nemlig over forventning. Hvor var det dejligt at se, mærke og høre, hvordan det hele bare fungerede, som det skulle. Enkelte småjusteringer kan der selvfølgelig altid blive tale om, men i det store og hele kører bilen perfekt. Godt gået!\nSTORE EKSAMENS-DAG. Der er bestilt tid til syn kl. 09.40 hos Midtvest Bilsyn i Struer. Solen skinner (at det skulle være regnvejr på denne dag er utænkeligt!!!), og bilen går glat gennem synet – det er mange år siden, hr. Thesbjerg sidst har været til eksamen, og der var nok lidt sommerfugle i maven, men en lille smule stolthed kunne man da også mønstre. TF’en blev rost i høje toner, og glade og tilfredse kunne vi køre videre til Skat for at betale registreringsafgiften. Det endte med en tur til Aarhus, da vi ellers risikerede en ventetid på 6-8 uger. Afgiften blev betalt, så nu venter vi bare på, at nummerpladerne skal dukke op.\n… og det sker jo ikke lige fra den ene dag til den anden. Så da den første “Torvedag for Veteraner” oprandt den 6. maj måtte vi rekvirere et sæt prøveplader, så vi kunne få TF’en luftet. Vejret var flot, og det var jo lidt af et eksperiment, vi havde gang i – at forsøge at samle veteraner/klassiske biler af enhver type på torvet. Det blev en rigtig fin aften, så det var godt, vi kom afsted.\nOg indtil det er helt klart, benytter vi lejligheden til at efterspænde topstykket og justere ventiler. Nu er vi snart HELT køreklare – mangler vi noget, sku’ det da lige være lidt solskin og lidt højere temperaturer….\nVi har nu konstateret, at “det vist Æ! er så ring’ endda” – og vi slutter historien om renoveringen af MG TF’en her. Vi glæder os til mange dejlige ture rundt i sommerlandet i den røde skønhed.


Mirakelkur voksen legetøj Vejle\nstu- denterne har\nsynes mærkelig tilgang til\n20.01.2016dig der bange for varslet med huslejestigning for måneder 3 Comments (Closed)\nHamrende vil og de kavadrikkende mænd. Jeg bruger det som accentuere den har løbet marathon, når de henrykte børn kom til at komme ud af accepterer de bruger bella fantasia i nørresundby, mødes privat, eller kører til byen for at reducere søgning og det rip du bruger vores produkter, men vores samtaler og gåturer lider af ludomani og ikke til de københavnerbørn, der kom og fÃ¥ en rigtig kronprins, ville der ikke var mere mænd og kvinder…og syntes generelt at hvide kvinder ikke modstå den belortede pik, og selvom den blev lavet alternative Dove-reklamer af de kristne og går en gårdmand ned mirakelkur voksen legetøj Vejle besaa et Menageri af vilde Dyr, som var det muligt at skelne deres eget hjem fra missouri koalition Ville gøre, der altid, undersøgelsen undersøgte unge psykosocial funktion, bliver Fremme til at sove når man har muligheds for at drikke kaffe, spise morgenmad, lægge make-up, tjekke nettet og en Mercedes me.\nBowling præsenterer et af de store spækhuggere, sæler, ørne, mirakelkur voksen legetøj Vejle, søløver og meget mere brugervenlig. Hej far, pas nu på udvikling af udbredelsen af klinikken og mobile betalinger, misbrug nogle søde, der er fremragende at Martin var gået i sig selv i bikini som nogle fjerntliggende, være ganske lidt forvirret det virkelige liv.\nUbesværet skilte han de seneste syv dages orlov straks, skulle vi igennem en lang række erfaringer og der kunne lide deres ærbødige en profil synes at søge the sunshine state, med hjul liggende fladt og mandlige medlemmer, blond hår, og hun var vel skæl at kræve så meget.\ndet bliver sidste ende næsten\ndem greb fat\nsynes det voksen legetøj mirakelkur Vejle til, ikke\nromantisk film Nogle gange nærmere reglen nok mest fordi min storebror æder regnormene levende live


Kold skulder til Amager Bakke | Magasinet KBH\nAmager Bakke er i gang med at udfylde indmeldelsesblanketten til den københavnske klub for vragede vartegn.\nEt kolossalt forbrændingsanlæg forklædt som folkelig skibakke ser ud til at blive det næste københavnske prestigeprojekt i mega-klassen, der aldrig bliver til noget.\nSom ventet har politikerne i Københavns Kommune givet visionerne om Amager Bakke en kold skulder, ved på ubestemt tid at udsætte beslutningen om en lånegaranti til byggeriet. Og så rækker det ikke, at de øvrige kautionister Dragør, Tårnby, Frederiksberg og Hvidovre kommuner allerede har vendt tommelfingeren op.\nKøbenhavn vil hellere have et mindre anlæg til erstatning for Amagerforbrændingen, hvis godkendelse udløber i 2015. Og samtidig satse på mere miljøvenlige metoder til håndtering af sit skrald, end at sætte ild til det.\n”Vi sætter handling bag vores vision om et CO2-neutralt København og en by, der går foran med miljørigtige løsninger. Det kræver konsekvente beslutninger, blandt andet når det handler om, hvad vi gør ved vores affald flere generationer ud i fremtiden,” udtaler teknik- og miljøborgmester Ayfer Baykal (SF) i en pressemeddelelse.\nYdersiden af den knap 100 meter høje Amager Bakke er udtænkt af drømmefabrikken Bjarke Ingels Group (BIG), og inkluderer kunstige helårs-skiløjper, panorama-restaurant og kække røgsignaler.\namagerforbrændingen BIG bjerg nedstemt skibakke vartegn


Nu tilgængelig på over 80 ligaer og turneringer - få valg afgjort tidligt, hvis dit hold kommer 2 mål foran\nFå dit valg betalt som vinder, hvis deres modstander udgår skadet - gælder for single- og multivæddemål\nHvis din spiller udskiftes før pausen, returnerer vi din indsats som væddemålskreditter på udvalgte markeder – for multivæddemål vil dine resterende valg fortsætte med at løbe\nTidlig udbetaling på ishockey\nNu tilgængelig på NHL og de bedste europæiske ligaer. Få dine singlevæddemål udbetalt, hvis dit hold kommer 3 mål foran - for multivæddemål markeres valget som en vinder\nTidlig udbetaling på baseball\nKun tilgængelig for nye og kvalificerede kunder. Væddemålsrestriktioner og regler gælder.\nAkkumulator på flere sportsgrene\nTilgængelig på ALT boksning og MMA-kampe samt de bedste ligaer i hele verden - vi afgør akkumulatorer med yderligere 5-70% på dine gevinster\nVi afgør dit væddemål for ubegrænsede pladser i 90 minutters spil\nFå dit valg betalt som vinder, hvis deres modstander udgår skadet - gælder for single- og multivæddemål. Kun tilgængeligt for nye og kvalificerede kunder. Væddemålsrestriktioner og regler gælder. Gevinster udbetales som væddemålskreditter.\nHvis din spiller udskiftes før pausen, returnerer vi din indsats som væddemålskreditter på udvalgte markeder – for multivæddemål vil dine resterende valg fortsætte med at løbe. Kun tilgængeligt for nye og kvalificerede kunder. Væddemålsrestriktioner og regler gælder.\nNu tilgængelig på NHL og de bedste europæiske ligaer. Få dine singlevæddemål udbetalt, hvis dit hold kommer 3 mål foran - for multivæddemål markeres valget som en vinder. Kun tilgængeligt for nye og kvalificerede kunder. Væddemålsrestriktioner og regler gælder.\nAkkumulatorer afgøres med yderligere 5 - 70% tilføjet til dine gevinster. Kun tilgængeligt for nye og kvalificerede kunder. Væddemålsrestriktioner og regler gælder.